Rugăciune găsită în buzunarul unui soldat rus necunoscut căzut în timpul celui de-al doilea război mondial

Mă auzi tu, Doamne? Nu Ţi-am vorbit niciodată, dar acum vreau să mă închin Ţie. 
Ştii că din fragedă copilărie mi s-a spus că nu exişti, iar eu eram aşa de prost, încît am crezut. N-am avut niciodată conştiinţa frumuseţii creaţiei Tale. Astăzi, deodată, văzînd adîncul nemărginirii, acest cer înstelat deasupra mea, mi s-au deschis ochii. Uimit, am înţeles lumina lui. Cum am putut fi atăt de groaznic de înşelat? Nu ştiu, Doamne, dacă îmi întinzi mîna, dar eu îţi încredinţez această minune şi Tu vei înţelege: în străfundul acestui iad teribil, lumina a izbucnit în mine şi Te-am văzut. La miezul nopţii vom ataca, dar nu mi-e frică, Tu ne priveşti. Ascultă! Se dă alarma. Ce voi face? Îmi era aşa de bine cu tine. Vreau să-ţi mai spun ceva: Tu ştii că lupta va fi grea. Poate că în noaptea asta voi bate la uşa Ta. Cu toate că nu ţi-am fost niciodată prieten, îmi vei da voie să intru cînd voi sosi? Dar nu plîng, vezi ce mi se întîmplă, mi s-au deschis ochii! Iartă-mă, Doamne! Plec şi nu mă voi mai întoarce, cu siguranţă, dar, ce minune! Nu mai mi-e frică de moarte!
